ПРОЕКТ!
ДОГОВОР

№	/……………….  г.

Днес…………… г. в гр.Земен, между:

	1. ОБЩИНА ЗЕМЕН, със седалище и адрес на управление: гр.Земен, 2440, община Земен, област Перник, ул. „Христо Ботев” № 3, ЕИК 000386662, представлявано от Димитър Сотиров - Кмет на община Земен и Петранка Райчева – директор на дирекция „ФСД и АО“, наричана за краткост “ВЪЗЛОЖИТЕЛ” от една страна,
и 

	2. ……………….., ЕИК: ………….., със седалище и адрес на управление: …………. и с адрес за кореспонденция: …………….. тел:……………, представлявано от ……………. - управител, наричано за краткост по-долу „ИЗПЪЛНИТЕЛ“, от друга страна

[bookmark: _Hlk42851091]на основание Решение № ……………. г. и представени протоколи и доклад от извършеното пряко договаряне, във връзка с възлагане на обществена поръчка с предмет: СМР на обекти „Аварийно-възстановителни работи по общински път с. Враня стена, общ. Земен“ и „Рехабилитация на път за махала Габеро, с. Блатешница, общ. Земен“


І. ПРЕДМЕТ НА ДОГОВОР

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави срещу възнаграждение и при условията на този Договор, следните дейности: възстановяване на общински път, с. Враня стена и рехабилитация на път в махала Габеро, с. Блатешница.

Чл. 2. Изпълнението на видовете и количества СМР, предмет на настоящия договор, са подробно описани по вид, количества и единични цени в съответствие с приложеното Ценово предложение - КСС, което е неразделна част от договора.

Чл. 3. Изпълнението на дейностите, предмет на настоящия договор ще се извършват в съответствие с техническите изисквания и нормативните изисквания, както и в съответствие с Техническото предложение, неразделна част от настоящия договор.


ІІ. СРОК НА ДОГОВОРА. МЯСТО НА ИЗПЪЛНЕНИЕ

Чл. 4. (1) Договорът влиза в сила от датата на неговото подписване. 
(2) Настоящият договор се сключва под условие, в съответствие с чл. 114 от ЗОП, тъй като за него Възложителят не е осигурил финансиране. Договорът е с отложено изпълнение - получаване на финансиране, за което ИЗПЪЛНИТЕЛЯТ ще бъде уведомен с изрично възлагателно писмо. Ако към момента на сключване на договора е осигурено финансиране, то изпълнението му следва да стартира незабавно, като за това обстоятелство, Възложителят ще уведоми Изпълнителя при подписване на договора.
(3) Срокът за изпълнение на всички дейности е общо: …….. (словом: …………) календарни дни, в съответствие с Техническото предложение на ИЗПЪЛНИТЕЛЯ.

Чл. 5. За начална дата на изпълнение на строително-монтажните работи се приема деня на откриване на строителната площадка и определяне на строителна линия и ниво (подписване на Акт обр. 2, 2а) до съставяне и подписване на Констативен акт, образец 15 за установяване годността за приемане на обекта съгласно Наредба №3/2003 г. за съставяне на актове и протоколи по време на строителството.

Чл. 6. Строително-монтажните работи могат да бъдат спрени, в следните случаи: 
1. Вследствие на непреодолима сила, за което ИЗПЪЛНИТЕЛЯТ уведомява писмено ВЪЗЛОЖИТЕЛЯ в рамките на същия ден. Фактът на непреодолимата сила се доказва, при изпълнение на условията на чл. 306, ал. 3 от Търговския закон. Срокът за изпълнение на СМР се удължава със срока на форсмажора съгласно представеното удостоверение.
2. По нареждане на общински или държавен орган или по обективни причини. Срокът за изпълнение на СМР по договора се удължава със срока на спиране единствено и само ако спирането на строителството не е при или по повод виновно действие или бездействие на ИЗПЪЛНИТЕЛЯ. 
3. Поради лоши и неподходящи атмосферни условия. Последното се удостоверява с справка от Институт по хидрология и метеорология към БАН. Срокът за изпълнение на СМР по договора се удължава със срока на спиране. 

Чл. 7. Мястото на изпълнение на договора е Република България, Община Земен. 


III. ЦЕНА, РЕД И СРОКОВЕ ЗА ПЛАЩАНЕ

[bookmark: _Hlk519006065]Чл.8. (1) Общата стойност на настоящия договор е в размер на …………… (словом: ………) лв. без ДДС или ……….. лв. с ДДС, съгласно Ценовото предложение и Количествено-стойностна сметка за изпълнение, предложени от ИЗПЪЛНИТЕЛЯ, по обекти:
1. „Аварийно-възстановителни работи по общински път с. Враня стена, общ. Земен“ – в размер на …………… лева без ДДС и …………… лева с ДДС. 
2.  „Рехабилитация на път за махала Габеро, с. Блатешница, общ. Земен“ – в размер на …………..лева без ДДС или ……………… лева с ДДС.
(2) Цената на този договор включва всички необходими разходи на ИЗПЪЛНИТЕЛЯ за изпълнението на обекта, вкл. тези за подготовка на строителството, работната ръка, депонирането на строителни отпадъци, извънреден труд, застраховка на всички СМР, транспорт и монтаж на доставените материали и всички други разходи, необходими за изпълнението на поръчката.
(3) Договорените цени на видовете работи по количествените сметки няма да бъдат променяни за целия период на строителството. 
(4) Промяна на количествата на даден вид работа не е предпоставка за промяна на единичната цена.

Чл.9. (1) Договореното в чл. 8, ал. 1 възнаграждение подлежи на заплащане от ВЪЗЛОЖИТЕЛЯ след постъпване по сметка на Община Земен средства за финансиране на конкретния обект, по банков път, по посочена от ИЗПЪЛНИТЕЛЯ банкова сметка, по следния начин:
1. Авансово плащане в размер 50% от стойността на договора, платими в срок от 3 работни дни след предоставяне на средствата и след представяне фактура, издадена от ИЗПЪЛНИТЕЛЯ и откриване на строителна площадка за обекта..
2. Междинни плащания в размер до 80% от стойността на договора, платими след предоставяне на средствата и след представяне на отчетни документи - фактури, издадени от ИЗПЪЛНИТЕЛЯ, на базата на съставени, приети и подписани за изпълнените видове работи актове и протоколи по Наредба №2 от 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и Наредба №3 от 31.07.2003 г. за съставяне на актове и протоколи по време на строителството, в които точно е посочен обема извършена работа. 
3. Окончателното плащане се извършва след приспадане на междинните плащания от общата стойност на действително извършените СМР и след подписването на Протокол обр. 15 с представяне на всички изискуеми към него документи за изпълнените видове работи на обекта, включени в предмета на поръчката и представена от ИЗПЪЛНИТЕЛЯ фактура -оригинал.
(2) Възложителят заплаща изпълнените СМР поетапно, по доказани действително извършени и актувани строително - монтажни работи, след представяне на коректно изготвени и попълнени необходимите документи, съгласно условията на Наредба № 3/2003г. за съставяне на актове и протоколи по време на строителството на МРРБ, съобразено с финансирането, осигурено от Междуведомствена комисия за възстановяване и подпомагане към Министерски съвет. Плащанията, в това число и междинните се извършват към ИЗПЪЛНИТЕЛЯ в срок от 5 (пет) работни дни след постъпване на средствата отпуснати от Междуведомствена комисия за възстановяване и подпомагане към Министерски съвет по сметката на Община Земен, в съответствие със сроковете установени в чл. 303а, ал. 2 от Търговския закон.
[bookmark: _Hlk522795267](3) За извършването на непредвидени разходи се съставят констативни протоколи, в които се посочва вида, обема, единичните цени и обща стойност на непредвидените количества и/или видове работи и се обосновава и доказва необходимостта от тяхното извършване.
(4) Всички плащания се извършват с платежно нареждане в срока по предходната алинея, при наличие на представени съответно посочените документи. Плащанията се извършват по следната банкова сметка на ИЗПЪЛНИТЕЛЯ: 
IBAN: …………………………
BIC: ………………..
Банка: ……………
(5) В случай на промяна в банковата сметка на ИЗПЪЛНИТЕЛЯ, последният е длъжен да уведоми ВЪЗЛОЖИТЕЛЯ незабавно. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ незабавно, страните ще считат, че плащанията са надлежно извършени.

Чл. 10. (1) Когато за частта от поръчката, която се изпълнява от подизпълнител, може да бъде предадена като отделен обект, подизпълнителят представя на ИЗПЪЛНИТЕЛЯ отчет за изпълнението на съответната част от съответната дейност, заедно с искане за плащане на тази част пряко на подизпълнителя.
(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.
(3) ВЪЗЛОЖИТЕЛЯТ приема изпълнението на частта от СМР в присъствието на ИЗПЪЛНИТЕЛЯ и заплаща възнаграждение за тази част на подизпълнителя в срок до 15 (петнадесет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.
	

IV. ПРАВА И ЗАДЪЛЖЕНИЯ НА СТРАНИТЕ

Чл. 12. Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от страните.

Общи права и задължения на ИЗПЪЛНИТЕЛЯ
	
Чл. 12. ИЗПЪЛНИТЕЛЯТ има право:	
1. да получи възнаграждение в размера, сроковете и при условията по този договора;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на Договора. 
3. Да иска от ВЪЗЛОЖИТЕЛЯ приемане на качествено извършените дейности,  предмет на договора;
[bookmark: _DV_M80]
Чл. 13. ИЗПЪЛНИТЕЛЯТ се задължава:
[bookmark: _DV_M81]1. да изпълни строително-монтажните работи и задълженията си по този договор в уговорените срокове и качествено, в съответствие с договора и приложенията;
2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 
[bookmark: _DV_M82]3. да изпълнява всички законосъобразни указания и изисквания на ВЪЗЛОЖИТЕЛЯ;
[bookmark: _DV_M84]4. да пази поверителна Конфиденциалната информация, в съответствие с уговореното в чл. 44 от Договора;  
5. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП;
6. Да носи пълна отговорност за изпълнените строителни и монтажни работи до изтичане на гаранционните срокове;
7. Да поддържа актуална валидността на застрахователна полица за застраховка професионална отговорност на изпълнителите в строителството по чл.171 от Закона за устройство на територията (ЗУТ) за целия период на изпълнение на договора;
8. Да спазва мерки за опазване на околната среда, както и здравословни и безопасни условия на труд;
9. След приключване на строителните и монтажни работи да възстанови строителната площадка в първоначалния вид, като изтегли цялата си налична механизация и всички невложените материали и да остави площадката чиста от отпадъци, както и да възстанови нарушената около обекта инфраструктура;
10. да участва във всички работни срещи, свързани с изпълнението на този договор, , вкл. да осигури всички необходими документи и участие на своите представители според компетенциите им като участник в строителния процес за подписване на документи за издаване на Протокол обр.16 за установяване на годността за ползване на обекта, включен в предмета на поръчката;
[bookmark: _DV_M83][bookmark: _DV_M85][bookmark: _DV_M86][bookmark: _DV_M87]11. да не променя състава на персонала, който ще отговаря за изпълнението на СМР, посочен в офертата му, без предварително писмено съгласие от страна на ВЪЗЛОЖИТЕЛЯ;
12. Изпълнителят се задължава да сключи договор/договори за подизпълнение с посочените в офертата му подизпълнители в срок от 5 (пет) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66 от ЗОП (ако е приложимо).

Общи права и задължения на ВЪЗЛОЖИТЕЛЯ

Чл. 14. ВЪЗЛОЖИТЕЛЯТ има право:
[bookmark: _DV_M94]1. да изисква и да получи изпълнени СМР в уговорения срок, количество и качество;
[bookmark: _DV_M95]2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;
3. Да дава допълнителни указания на ИЗПЪЛНИТЕЛЯ в хода на изпълнението на настоящия договор, които са задължителни;
4. При установяване на отклонения от качеството на извършените СМР се обективират в срок от 7 (седем) работни дни от тяхното откриване в констативен протокол, като същият съдържа посочване на недостатъка, деня и начина на установяването на същия. Констативният протокол се подписва от страните по договора или упълномощени от същите лица, като копие от протокола се предава на ИЗПЪЛНИТЕЛЯ.
5. Недостатъците се отстраняват от ИЗПЪЛНИТЕЛЯ в срок от 7 /седем/  работни дни от подписването на протокола по ал. 5
6. Да приема изпълнението на дейност по договора за обществена поръчка, за която ИЗПЪЛНИТЕЛЯТ е сключил договор за подизпълнение, в присъствието на ИЗПЪЛНИТЕЛЯ и на подизпълнителя;

[bookmark: _DV_M96][bookmark: _DV_M97][bookmark: _DV_M98][bookmark: _DV_M99]Чл. 15. ВЪЗЛОЖИТЕЛЯТ се задължава:
[bookmark: _DV_M100]1. да приеме изпълнението на всяка строително-монтажна дейност, когато отговаря на договореното, по реда и при условията на този договор;
2. да заплати на ИЗПЪЛНИТЕЛЯ цената в размера, по реда и при условията, предвидени в този договор;
[bookmark: _DV_M101]3. да предостави и осигури достъп на ИЗПЪЛНИТЕЛЯ до информацията, необходима за извършването на СМР, предмет на договора, при спазване на относимите изисквания или ограничения съгласно приложимото право;
4. да пази поверителна Конфиденциалната информация в съответствие с уговореното в Договора;
[bookmark: _DV_M102]5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
V. ГАРАНЦИЯ ЗА ИЗПЪЛНЕНИЕ
Чл.16  При подписване на настоящия договор ИЗПЪЛНИТЕЛЯТ е длъжен: 
(1) Да предостави на ВЪЗЛОЖИТЕЛЯ гаранция за изпълнение на договора в размер на 1 % (един процент) от общата стойност на договора. Гаранцията се внася от ИЗПЪЛНИТЕЛЯ под формата на безусловна и неотменима банкова гаранция в размер на 1 % (един процент) от общата стойност на договора, издадена в полза на Община Земен, или се представя като застраховка, която обезпечава изпълнението на поръчката, или по банков път по сметка на Община Земен. 
Банка: ДСК ЕАД, клон Земен  
Банкова сметка (IBAN): BG 08 STSA 93003300610701
Банков код (BIC): STSABGSF 
Титуляр на сметката : Община Земен.
(2) Гаранцията се освобождава в срок от 30 дни след завършването на пълния обем договорени работи и приключване на строителството на обекта, отговарящи на изискванията за качество, удостоверено с подписване на Акт обр. 16 „Протокол за удостоверяване годността за ползване на строежа” и предаване на съпровождащата го документация от ИЗПЪЛНИТЕЛЯ на ВЪЗЛОЖИТЕЛЯ, и при условие, че в този срок не са се проявили скрити дефекти, свързани с качеството на извършваните работи или с качеството на вложените материали. 
(3) Ако в срока по предходната алинея се проявят дефекти, свързани с качеството на извършените работи или с качеството на вложените материали, установени с двустранно подписан  протокол, то ВЪЗЛОЖИТЕЛЯ има право да задържи гаранцията до отстраняване на констатираните дефекти.
(4) ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентния съд до влизането в сила на съдебното решение по спора.
	(5) ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 
	(6) ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:
1. ако ИЗПЪЛНИТЕЛЯТ не започне работа по изпълнение на Договора в срок до 14 (четиринадесет) дни след Датата на влизане в сила и ВЪЗЛОЖИТЕЛЯТ развали Договора на това основание; 
2. при пълно неизпълнение , в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание; 
3. при прекратяване на дейността на ИЗПЪЛНИТЕЛЯ или при обявяването му в несъстоятелност.
	(7) В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
	(8) Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 13 от Договора.
	(9) ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.
(10) ИЗПЪЛНИТЕЛЯТ се задължава при подписването на договора да предостави на ВЪЗЛОЖИТЕЛЯ актуално застрахователна полица за професионална отговорност за изпълнение на СМР за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията му, съгласно чл. 171, ал. 1 от ЗУТ, застрахователната сума по която да е в съответствие с минималната застрахователна сума за този вид строеж, определена с Наредбата за условията и реда за задължително застраховане в проектирането и строителството.

VI. ГАРАНЦИОННИ СРОКОВЕ

Чл. 17. (1) Гаранционният срок за изпълнените видове СМР е в съответствие с оферираните от участника гаранционни срокове, както следва: …………………………………, ……………………………………………………………………………………… но не по-кратки от установените съгласно Наредба № 3 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и започва да тече от издаването на разрешени за ползване.
(2) При поява на дефекти в гаранционния срок ВЪЗЛОЖИТЕЛЯТ уведомява своевременно писмено ИЗПЪЛНИТЕЛЯ, който в 5 (пет) дневен срок следва да започне отстраняването на дефекта. 
(3) ИЗПЪЛНИТЕЛЯТ се задължава да отстрани за своя сметка тези дефекти в срок, договорен между страните. Отстраняването се приема по реда за приемане на извършени СМР, съгласно клаузите настоящия договор.
(4) В случай че ИЗПЪЛНИТЕЛЯТ откаже да отстрани или не отстрани в уговорения срок съответните дефекти, то той дължи на ВЪЗЛОЖИТЕЛЯ неустойка в размер на трикратния размер на направените от ВЪЗЛОЖИТЕЛЯ разходи.

VІI. САНКЦИИ ПРИ НЕИЗПЪЛНЕНИЕ

Чл. 18. При просрочване изпълнението на задълженията по този договор, неизправната Страна дължи на изправната неустойка в размер на 1 % (едно на сто) от стойността на дължимото плащане за всеки ден забава, но не повече от 10 % (десет на сто) от стойността на договора.

Чл. 19. При констатирано лошо или друго неточно или частично изпълнение или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено предмета на договора, без да дължи допълнително възнаграждение за това. В случай че и повторното изпълнение на СМР е некачествено, ВЪЗЛОЖИТЕЛЯТ има право да усвои дължимо плащане, съответстващо на констатирано лошо или друго неточно или частично изпълнение, както и да прекрати договора. (2) При наличие на обстоятелствата по ал.1, ИЗПЪЛНИТЕЛЯТ дължи на възложителя неустойка в размер на стойността на некачествено изпълнената работа, незабавно след получаване на покана за плащане.
(3) При разваляне/прекратяване на договора по вина на ИЗПЪЛНИТЕЛЯ, ВЪЗЛОЖИТЕЛЯТ има право на неустойка в размер на 10 % (десет на сто) от стойността на договора.

Чл. 20. При разваляне на договора поради виновно неизпълнение на някоя от страните, виновната страна дължи неустойка в размер на 5 % (пет на сто) от стойността на договора без ДДС.

Чл. 21. Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

VIIІ. ПРЕКРАТЯВАНЕ НА ДОГОВОРА

Чл. 22. (1) Този договор се прекратява:
1. с изтичане на срока на договора;
2. с изпълнението на всички задължения на страните по него; 
3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 3 (три) дни от настъпване на невъзможността и да представи доказателства; 
4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ;
6. при загуба на финансиране от страна на ВЪЗЛОЖИТЕЛЯ, ако причините не се дължат на него.
(2) Договорът може да бъде прекратен
1. по взаимно съгласие на страните, изразено в писмена форма;
2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.

Чл. 23. (1) Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.
(2) За целите на този договор страните ще считат за виновно неизпълнение на съществено задължение на ИЗПЪЛНИТЕЛЯ ако ИЗПЪЛНИТЕЛЯТ е допуснал съществено отклонение от Условията за изпълнение на поръчката, одобрения инвестиционен проект и Техническото предложение.
(3) ВЪЗЛОЖИТЕЛЯТ може да развали договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

Чл. 24. ВЪЗЛОЖИТЕЛЯТ прекратява договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по реда на клаузата за разрешаване на спорове по този договор.

Чл. 25. Във всички случаи на прекратяване на договора, освен при прекратяване на юридическо лице – страна по договора без правоприемство:
1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и
2. ИЗПЪЛНИТЕЛЯТ се задължава:
а) да преустанови изпълнението на СМР, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
б) да предаде на ВЪЗЛОЖИТЕЛЯ всички разработки, изготвени от него в изпълнение на Договора до датата на прекратяването; и
в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

Чл. 26. При предсрочно прекратяване на договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред СМР. 

IX. ДОПЪЛНИТЕЛНИ РАЗПОРЕДБИ

Спазване на приложими норми
Чл. 27. При изпълнението на Договора, ИЗПЪЛНИТЕЛЯТ и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност
Чл. 28. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.
(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
(3) Не се счита за нарушение на задълженията за неразкриване на Конфиденциална информация, когато:
1. информацията е станала или става публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;
В случаите по точки 2 или 3 Страната, която следва да предостави информацията, уведомява незабавно другата Страна по Договора.
(4) Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица. 
Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 

Изменения
Чл. 29. Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

Уведомления
Чл. 30. (1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този договор данните и лицата за контакт на страните са, както следва:
1. За ВЪЗЛОЖИТЕЛЯ:
Адрес за кореспонденция:…………………
Тел.: …………….
Факс……………….
e-mail: ……………… 
Лице за контакт: ………………

2. За ИЗПЪЛНИТЕЛЯ: 
Адрес за кореспонденция:………………
Тел.: ………………………………………
Факс: …………………………………………
e-mail: ……………………… 
Лице за контакт: ……………………
(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
4.  датата на доставка, отбелязана върху куриерската разписка – при изпращане по куриер;
5. датата на приемането – при изпращане по факс;
6. датата на получаване – при изпращане по електронна поща. 
(4) Всяка кореспонденция между страните ще се счита за валидна, ако е изпратена на посочените по-горе адреси (в т. ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 5 (пет) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 5 (пет) дни от вписването ѝ в съответния регистър.

Език
Чл. 31. (1) Този договор се сключва на български език. 
(2) Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ. 

Приложимо право
Чл. 32. Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.


Разрешаване на спорове
Чл. 33. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
Екземпляри
Чл. 34. Този Договор се състои от 10 страници и е изготвен и подписан в 2 (два) еднообразни екземпляра – един за ИЗПЪЛНИТЕЛЯ и един за ВЪЗЛОЖИТЕЛЯ.

Приложения:
Чл. 35. Към този Договор се прилагат и са неразделна част от него следните приложения:
Техническа спецификация; Техническо предложение на ИЗПЪЛНИТЕЛЯ; Ценово предложение на ИЗПЪЛНИТЕЛЯ.

ВЪЗЛОЖИТЕЛ:					 ИЗПЪЛНИТЕЛ:

			     
ДИМИТЪР СОТИРОВ				…………………………… - 
КМЕТ НА ОБЩИНА ЗЕМЕН			УПРАВИТЕЛ 
								……………………………………….
_________________________
Петранка Райчева – 
Директор дирекция „ФСД и АО“

